Við tókum við liðinu mikið breyttu frá því í fyrra , þrír af okkar stærstu mönnum ákváðu að leita á önnur mið og því var ákvörðun tekin að leita að stórum útlending ( kana ) , en eins og flestum ætti að vera kunnugt um þá gekk dæmið með William Dink Peters ekki upp . Maðurinn var ekki vel á sig kominn líkamlega og það hefði verið of tímafrekt og kostnaðarsamt að koma honum í leikform . Við höfðum einnig ráðið til okkar danskan leikmann , Jes Hansen að nafni ( 205 sm ) , svo þegar okkur barst til eyrna að Brenton væri enn á lausu ákváðum við að slá til enda þótt við værum með frekar lágvaxið lið , en með honum fáum við afburðarleikmann og mjög svo sterkan karakter . Halldór Karlsson gekk í okkar raðir frá Keflavík og við erum mjög sáttir við það sem hann hefur sýnt okkur á æfingum og í leikjum . Við bindum miklar vonir við hann og Ásgeir Guðbjartsson sem framherja hjá okkur í vetur , en Geiri er búinn að vinna vel í sumar og mætir sterkur til leiks . Logi er búinn að vera í landsliðsprógrammi í allt sumar og því mætti hann til leiks í fínu formi til okkar , en hann hefur verið að bæta sig jafnt og þétt síðustu mánuði og ár og við munum gera miklar kröfur til hans í vetur . Sóknarleikur liðsins mum mikið koma til með að snúast í kringum hann og Brent . Ragnar þarf að stíga upp í vetur og hann , eins og aðrir skotbakverðir liðsins , mun koma til með að njóta góðs af hversu Brent og Logi draga til sín . Sævar Garðarsson kom til baka frá Grindavík og forvitnilegt verður að sjá hann í vetur með meiri reynslu á bakinu en áður . Svo eru það " gömlu mennirnir " Teitur og Friðrik , við ætlum að spila með á fullu í vetur og höfum við fengið til liðs við okkur Jón J. Árnason til að sjá um bekkstjórn fyrir okkur en hann er öllum hnútum kunnugur hjá félaginu . Við mætum því til leiks með lið sem ætti að geta spilað hraðan og skemmtilegan körfubolta , þetta er ágætis blanda af ungum frískum strákum og aðeins eldri og reyndari mönnum og við gerum að sjálfsögðu þá kröfu til okkar að vera með í toppbaráttunni í vetur . Deildin í vetur á vafalítið eftir að vera jöfn og spennandi en það eru nokkur lið sem eru með prýðisgóðan mannskap svo sem Keflavík , Grindavík , Haukar , KR , Tindastóll og Njarðvík og er það okkar skoðun að þetta verði liðin sem líklegust eru við toppinn í ár . Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .